《朱知镇戎服警盗不惮雪夜酒库在镇外不得与戏呈》
宋代·朱南杰

戎装元不碍儒冠，盗贼潜窥胆自寒。金鼓声闻三里外，旌旗影庇四民安。

肯从叶力多君子，愧不同盟是酒官。和气酿成年可卜，晓来喜见雪漫漫。

作者简介：朱南杰，宋诗人。丹徒（今属江苏）人。理宗嘉熙二年（一二三八年）进士（明万历《丹徒县志》卷三）。淳祐六年（一二四六年）为海盐澉浦监酒。官满，摄华亭事。开庆元年（一二五九年）知溧水县，次年，改知清流县（《景定建康志》卷二七）。其诗多叙事理，质朴无文。有《学吟》一卷。事见集中有关诗。